Posseël kan hoë prys behaal | Die Vryburger
Posseël kan hoë prys behaal
June 9, 2015 - Nuus - 2 comments
'n Posseël wat deur Stephan Welz & Co. opgeveil gaan word, kan ten duurste van die hand gesit word omdat dit per abuis met die verkeerde kleur drukkersink gedruk is.
Die maatskappy verwag dat die seël tot R720,000 kan haal tydens die komende veiling van die grootste seël-veiling wat in die afgelope dekade in die land sal plaasvind.
Na verwagting sal die 1,300 seëls en verwante artikels groot aftrek kry by versamelaars, en die een besondere seel, wat gedruk is waarvan enkele letters ontbreek weens die misdruk, sal wye belangstelling lok.
Die seel is 'n £1-dubbelkopseël van die jare 1910-'13 wat verkeerdelik in 'n rooierige kleur gedruk is.
'n Versameling, bekend as die A-Z Statebond versameling, is gewaardeer vir 'n bedrag tussen R1,2 miljoen en R1,8 miljoen.
Die belangstelling in seëlversameling het die afgelope aantal jare skerp toegeneem, en word talle jonger mense deesdae 'n bekende gesig by veilings en verwante byeenkomste.
Die hele versameling wat Woensdag opgeveil word, sal na verwagting meer as R8 miljoen behaal.
2 thoughts on "Posseël kan hoë prys behaal"
Embro van der Westhuyzen November 7, 2019 at 6:28 pm
Ek is verheug om so vinnig op hierdie korrekte blad en artikel af te kom.
Maar ek is meer gelukkig om te kan meedeel dat ek onlangs 'n baie interessante posstuk met afsender, geadresserde , 'n volledig-behoue houer en 'n plakaat daarin met die woorde Kobenhavn, Sondag Den 13. Marts 1938 bekom het. Die houer is 'n ronde papierbuis met 3 maal posseëls Kobenhavn Kulturby 96 en Danmark 12.00 daarop gedruk. Die prentjie van die seels wys 'n man wat op 'n beer wat platle en binne iets soos 'n tent sit. Die stempel daaroor is waarneembaar maar nie werklik leesbaar weens die ronding van die houer nie. Die opskrif van die plakaat ( nog soos nuut) is die volgende " Hitler og de tyske Tropper i Ostrig modtaget i Linz med stormende Jubel", Nog vier verdere berigte en betrokke fotos verskyn op die plakaat.
Embro van der Westhuyzen November 7, 2019 at 6:37 pm
Sou iemand daarin belangstel sal ek graag verder met u daaroor wil korrespondeer. Die afsender van die dokument/pamflet is vanaf Kastrrop Danmark en die geadresserde Greanshield Park, Port Elizabeth. Beide adresse is volledig en het perfek behoue gebly. 'n Posstukkode-seel is volledig behoue sowel as 'n seel met die woorde A Prioritaire.